இரவச்சம் என்னும் அதிகாரத்தில் வரும், 
'இரப்பன் இரப்பாரை எல்லாம் இரப்பின்
கரப்பார் இரவன்மின் என்று.'
என்ற குறளின் பொருளை விளக்குக.
கொடுக்கப்பட்டுள்ள குறளின் பொருள்:
'இரந்து கேட்பதனால் உள்ளதை ஒளிப்பவரிடத்தில் சென்று இரக்க வேண்டுடாம் என்று இரப்பவர் எல்லோரையும் இரந்து வேண்டுகின்றேன்' என்பதாகும். இந்த குறள் இரவச்சம் என்னும் அதிகாரத்தில் வரும் 1067ஆம் குரள் ஆகும். திருக்குறள் உலக புகழ் பெற்ற பொது மறை நூல். இந்நூலை இயற்றியவர் திருவள்ளுவர். திருக்குறளில் 133 அதிகாரமும், அதிகாரத்துக்கு 10 குறளும் மொத்தம் 1330 குறளும் அடங்கியுள்ளது. ஒவ்வொரு குறளும் இரண்டு அடிகளையும் ஏழு சீரும் கொண்ட வெண்பாவாகும். இந்நூலில் பெரும் பிரிவு பால் எனவும், சிறு பிரிவு இயல் எனவும், அதனினும் சிறியது அதிகாரம் என்று வகுக்க பெற்றுள்ளது. அறத்துப்பாலில் 38 அதிகாரங்களையும், பொருட்பாலில் 70 அதிகாரங்களையும் மற்றும் காமத்துப்பாலில் 25 அதிகாரங்களையும் கொண்டுள்ளது. இந்நூல் அறம், பொருள், இன்பம்(காமம்) என்னும் முப்பாலையும் அழகாக எடுத்துரைக்கிறது. வாழ்கையின் அனைத்து பகுதிகளையும் எடுத்துரைக்கும் ஒரு சிறந்த வாழ்வியல் நூலாகும். சாதி, மதம், மொழி, நாடு என்று வேறுபாடு இல்லாமல் மக்கள் அனைவருக்கும் பொருந்துவதாக உள்ளதால் உலக பொது மறை என்று அழைக்கப்படுகிறது. தெய்வநூல், பொய்யாமொழி, தமிழ் மறை, முப்பால் என்று வேறு பெயர்களும் திருக்குறளுக்கு உண்டு.